ב־1 באוקטובר 2017 נערך לפי החלטת הממשל הקטלאני בראשות מפלגת האיחוד הדמוקרטי של קטלוניה משאל עם על עצמאות מספרד, תוך הפרת חוקת ספרד. משאל העם הוחרם על ידי המתנגדים לעצמאות. ממשלת ספרד פעלה לסיכול המשאל בהתאם והפעילה בקטלוניה כוחות משטרה, שהשתמשו במקומות אחדים בכוח רב, ו-844 אזרחים נפצעו. אף על פי כן השתתפו 42% מתושבי קטלוניה במשאל העם, ובסיום ספירת הקולות הודיעה הממשלה הקטלונית כי 90 אחוזים מהמצביעים הצביעו בעד עצמאות, עם שיעור הצבעה של 42.34%. פרט למפלגת האיחוד הדמוקרטי הקטלאני נתמך המשאל על ידי המפלגה הקטלונית האירופאית-הדמוקרטית (PDeCAT), השמאל הרפובליקני של קטלוניה (ERC), וסיעות עצמאיות, וכן על ידי מפלגת השמאל הפרו-קטלאנית PAC. מפלגות האופוזיציה, כולל המפלגה הסוציאליסטית בקטלוניה, מפלגת "סיודדאנוס" ומפלגת העם (הנמצאת בשלטון במדריד) החרימו את המשאל, וטענו שאין לו בסיס, כי חוקי קטלוניה דורשים רוב של שני שלישים בפרלמנט המקומי לכל שינוי במצב החוקי והמדיני של האזור. בית המשפט החוקתי של ספרד פסק כי המשאל אינו חוקתי וממשלת ספרד הודיעה כי לא תכיר בו, משום שחוקת ספרד אינה מאפשרת לשום אזור לקיים משאל לעצמאותו ללא הסכמת מדריד ומתן אפשרות הצבעה לשאר ספרד. קיומו על ידי הממשלה הקטאלונית הובילה למשבר חוקתי בספרד.
אחרי משאל העם, ב-10 באוקטובר 2017, הודיע נשיא החבל כי הוא מעכב זמנית את הכרזת העצמאות לצורך משא ומתן עם ממשלת ספרד. ממשלת ספרד ביקשה הבהרה לגבי הכרזת העצמאות והנהגת קטלוניה לא הייתה מוכנה להענות לדרישה ודרשה שממשלת ספרד תיענה להצעת המשא ומתן שלה. ב-27 באוקטובר 2017 הצביע הפרלמנט של קטלוניה בעד עצמאות, שהוכרזה כמה דקות לאחר ההצבעה.
מיד באותו יום, ב-27 באוקטובר 2017 הודיע ראש ממשלת ספרד מריאנו רחוי על הדחתו של נשיא קטלוניה קרלס פוג'דמון ופיזור הפרלמנט המקומי בעקבות הכרזת העצמאות. ראחוי ציין כי באופן זמני ממשלת ספרד תהיה המנהיגה החוקית של קטלוניה וכי שרי הממשלה הספרדית ימלאו את מקומם של מנהיגי קטלוניה עד לארגונן של בחירות חדשות. סגניתו של ראחוי מונתה על ידי ממשלת ספרד לתפקיד מושלת החבל בפועל. ממשלת ספרד הודיעה על קיום בחירות חדשות בקטלוניה במהירות האפשרית, ב-21 בדצמבר 2017. ב-30 באוקטובר 2017 נודע כי פוג'דמון יחד עם כמה מחברי ממשלתו נמלטו לבלגיה.
במרץ 2018, פודג'מון הכריז על הקמת ממשלה גולה לרפובליקה בבריסל.
פוליטיקה וממשל.
הרפובליקה החדשה לא הספיקה להתקיים ממש.
יחסי חוץ.
אף מדינה החברה בארגון האומות המאוחדות לא הכירה ב"רפובליקה הקטלאנית". חירט בורז'ואה, נשיא הממשלה הפלמי הביע את תמיכתו בהכרזת העצמאות, אך הודה שאין לו יד בדבר, ורק הממשל הפדרלי הבלגי יכול להכיר בעצמאות קטלוניה. ארצות הברית, בריטניה, גרמניה, צרפת, ליטא, בולגריה, איטליה, אסטוניה, אירלנד, ארגנטינה, אנדורה, קולומביה, צ'כיה, קנדה, קפריסין, מקסיקו, נורווגיה, פנמה, פולין, פורטוגל, סרביה, טורקיה ואוקראינה הכריזו כי הן לא רואות ברפובליקה הקטלאנית ישות לגיטימית.
פירוק.
אף כי לא התקיימה למעשה, ניתן לראות ב-30 באוקטובר באותה שנה, שלושה ימים לאחר ההכרזה על ייסודה, כמועד שבו פורקה הגרסה מ-2017 של "הרפובליקה הקטאלנית". במועד זה הכריזה ממשלת ספרד כי מנהיגי החבל נחשבים כבוגדים במולדת. הנשיא הנבחר ומספר שרים נמלטו לבלגיה. שאר השרים נעצרו והועברו למדריד, הוחזקו במעצר עד תום משפטם של מנהיגי קטלוניה, שנים עשר הורשעו, ועל תשעה מתוכם נגזרו עונשי מאסר בפועל.
קלאודמוס מלכוס
קלֵאוֹדֵמוֹס מַלכוֹס (ביוונית: ‘Κλεόδημος Μάλχος; סביב 200 לפנה"ס) היה סופר יהודי שמפרי עטו שרדו רק מספר שורות המצוטטות בספרו של ההיסטוריון יוסף בן מתתיהו, "קדמוניות היהודים", שציטט אותן מדברי הסופר היווני אלכסנדר פוליהיסטור:
הקטע הזה, מתוך "קדמוניות היהודים", צוטט על ידי אוסביוס מקיסריה בחיבורו "הכנה לבשורה". כל הסיפור הזה, עם שינוי קל (סופון, שנקרא אצלו "סופקס", הוא בנו של הרקלס ואבי דיודורוס), נמצא גם אצל פלוטרכוס.
שמו השמי של קלאודמוס, "מלכוס", היה נפוץ מאוד בפיניקיה וסוריה וחוקרים שונים סברו שייתכן והוא לא היה יהודי, אלא פיניקי, סורי או שומרוני.
מלכוס קלאודמוס
רפובליקת קטלוניה
Rebel Heart Tour
Rebel Heart Tour הוא סיבוב ההופעות העשירי של הזמרת מדונה, אליו יצאה על מנת לקדם את אלבומה ה-13, Rebel Heart. סיבוב ההופעות כלל 82 יעדים בצפון אמריקה, באסיה, באוקיאניה ובאירופה. הוא התחיל ב-29 בספטמבר 2015 במונטריאול שבקנדה והסתיים ב-20 במרץ 2016 בסידני שבאוסטרליה.
סיבוב ההופעות הובל על ידי חברת לייב ניישן אנטרטיינמנט בהנחיית ארתור פוגל, וזה היה שיתוף הפעולה החמישי של מדונה עם החברה. במהלך סיבוב ההופעות היא ביקרה בערים בהם לא ביקרה בעבר, בין היתר גם באוסטרליה, שם ביקרה בפעם הראשונה מזה 23 שנים.
רקע.
סיבוב ההופעות הוכרז ב-1 במרץ 2015 דרך אתר האינטרנט הרשמי של מדונה. החזרות לסיבוב ההופעות התחילו עם ההכרזה עליו ונמשכו בין 10 ל-12 שעות ביום בליווי של מנהלים יצירתיים, מפיקים, מעצבים וכוריאוגרפים.
בנוסף לכך, סיבוב ההופעות קיבל השראה מלהקת התיאטרון סירק דו סוליי, ראש השנה הסיני ומסרטים כמו 300 וגריז. ג'יימס קינג היה מנהל הקריאייטיב של סיבוב ההופעות לאחר ששיתף פעולה עם מדונה בסיבובי הופעות קודמים בעוד מייגן לוסון וג'ייסון יונג שימשו ככוריאוגרפים של המופע.
התלבושות למופע עוצבו על ידי חברות שונות ביניהם מוסקינו, פראדה, מיו מיו, גוצ'י וחברת התכשיטים סברובסקי. הקול והאור במופע הופקו על ידי קליי פאקי וחברת דיג'יקו ועל המולטימדיה היו אחראים חברת ההפקה "Moment Factory".
נושא.
הנושא המרכזי של המופע היה אהבה ורומנטיקה וכלל 4 קטעים אשר כל אחד מהם קיבל השראה מנושא אחר: החלק הראשון קיבל השראה משיר הנושא של האלבום ומהשיר "Joan of Arc", החלק השני של המופע הושפע מטוקיו ורוק אנד רול, החלק השלישי קיבל השראה לטינית והחלק הרביעי היה תחת הנושא של מסיבה.
רשימת השירים כללה למעלה מ-20 שירים מכל מיני תקופות על מנת "לספק את כל המעריצים" לטענתה של מדונה.
ביקורות.
סיבוב ההופעות זכה לביקורות חיוביות אשר שיבחו את הנוכחות הבימתית של מדונה וציינו לטובה את ההתמקדות בדימויים ובהופעות. רשימת השירים ספגה ביקורות מעורבות שהרבה העירו על כך שלמרות השילוב של השירים הישנים שלה יש יותר מדי שירים מהאלבום הנתמך.
די וי די והצלחה.
סיבוב ההופעות עורר מספר מחלקות אך זכה להצלחה מסחרית רבה כאשר גרף 169.8 מיליון דולר, וזכה לקהל של 1.05 מיליון אנשים מ-82 יעדים בלבד, מה שהפך את מדונה גם לאמן הנשי המרוויח ביותר מסיבובי הופעות אי פעם והאמן השלישי בסך הכל כאשר הרווח שלה עומד על 1.31 מיליארד דולר.
לסיבוב ההופעות יצא די וי די אשר צולם במהלך ההופעות באוסטרליה ב-19-20 במרץ ופורסם ב-15 בספטמבר 2017. ב-9 בדצמבר 2016 ההופעה שודרה גם בטלוויזיה האמריקאית.
Smart tv
smart tv היה שירות טלוויזיה בישראל בטכנולוגיית ה-OTT של חברת טריפל סי. השירות הושק ב-27 באפריל 2017. לאחר ההשקה הגיע השירות לשיא של 5,000 לקוחות אולם לאחר מכן ירד מספר הלקוחות לפחות מ-1,000.
ב-31 באוקטובר 2018 ירד השירות מהאוויר בשל פופולריות נמוכה ועלויות גבוהות.
רקע.
עד לסוף שנת 2014 נשלט שוק הטלוויזיה הרב-ערוצית בישראל על ידי חברות הטלוויזיה הוט ו-yes. רפורמת הסלולר בשנת 2011 אילצה את חברות הסלולר השונות לחפש אפיקי הכנסה חדשים, לאחר שזה מהטלפונים הסלולריים נפגע משמעותית, וחברת סלקום החליטה להיכנס לשוק הטלוויזיה ולהפוך לקבוצת תקשורת. Smart הייתה השחקנית השנייה שנכנסה לשוק הטלוויזיה באפריל 2017.
באוקטובר 2017 הודיעה חברת טריפל סי על ביטול ההסכם עם חברת וונטייז ושירות Smart tv הוצב בסכנה. עם זאת, שידורי הפלטפורמה נמשכו.
ב-31 באוקטובר 2018 הופסקה פעילות הפלטפורמה שזכתה למנויים מעטים.
תכנים.
תוכני השירות הורכבו מערוצי עידן+, ערוצים המשודרים על גבי רשת האינטרנט וספריית VOD. כמו כן בשירות פיצ'ר שאיפשר צפייה בכל התוכניות בכל הערוצים עד שבוע אחורה. כמו כן ניתן לגשת מהשירות לתכנים של נטפליקס, הכרוכים בתשלום נוסף.
רשימת ערוצים.
תוכני השירות כללו את ערוצי עידן+, כאן 11, קשת 12, רשת 13, ערוץ 10, כאן חינוכית, מַכַּאן 33, ערוץ הכנסת, ערוץ 20 וערוץ 24. כמו כן שודרו הערוצים הבאים:
סימן השטן
יחסי בנגלדש–לטביה
יחסי בנגלדש–לטביה הם היחסים הדו-צדדיים שבין הרפובליקה העממית של בנגלדש לבין הרפובליקה של לטביה. בנגלדש הייתה אחת מהמדינות הראשונות בעולם שהכירו בלטביה ב-1991. שתי המדינות כוננו יחסים דיפלומטיים באופן רשמי ב-21 בינואר 1993.
שיתופי פעולה.
שיתוף פעולה כלכלי.
בנגלדש היא יצרנית ביגוד, מוצרי רוקחות, מזון ודברים נוספים שלהם פוטנציאל משמעותי בשוק הלטבי. לטביה הסכימה לשלוח משלחות עסקיות לבנגלדש על מנת לבחון דרכים להגדלת הסחר וההשקעות הדו-צדדיות.
שיתוף פעולה בתחום החינוך.
בשנת 2003, נשיאת לטביה לשעבר ואירה ויקה-פרייברגה אמרה כי מגזר החינוך הוא האחד התחומים הראשונים המעוררים עניין בבנגלדש. בנגלדש הציעה לחתום על מזכר הבנות עם לטביה לשיתוף פעולה בעניין השכלה גבוהה, תוך שימת דגש על המדע והטכנולוגיה. כמו כן, שני הצדדים הסכימו ליצור שותפויות לביצוע מחקרים משותפים, הנהגת תוכניות חינוך חלופיות ותוכניות לתואר משותף.
יחסים פוליטיים.
ב-2006 הדגיש שר החוץ של לטביה, נורמן פנק, את הדיאלוג הדו-צדדי בין משרדי החוץ של שתי המדינות לשיפור התקשורת והעברת המידע בין שתי המדינות.